《清平乐 春游赠妓》
清代·沈谦

两峰眉蹙。更着春烟绿。淡日烘云新雨足。红得桃花如肉。

醉看云鬓欹斜。听歌再立堤沙。懒上银鞍叱拨，愿为金屑琵琶。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。